pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.จัดงาน “บุปผาราชินีพระพันปีหลวง” ยิ่งใหญ่ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วันพุธที่ 9 สิงหาคม 2566
วธ.จัดงาน “บุปผาราชินีพระพันปีหลวง” ยิ่งใหญ่ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วธ.จัดงาน “บุปผาราชินีพระพันปีหลวง” ยิ่งใหญ่ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ชมนิทรรศการ “วันผ้าไทยแห่งชาติ” พรรณไม้ในพระนามและพรรณไม้ที่ได้รับพระราชทาน
วธ.จัดงาน “บุปผาราชินีพระพันปีหลวง” ยิ่งใหญ่ เฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ชมนิทรรศการ “วันผ้าไทยแห่งชาติ” พรรณไม้ในพระนามและพรรณไม้ที่ได้รับพระราชทานนาม 11 - 14 สิงหาคม 2566 ณ ศูนย์การค้าสยามพารากอน
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรมมีนโยบายเทิดทูนสถาบันชาติ ศาสนาและพระมหากษัตริย์และสืบสานสร้างสรรค์วัฒนธรรมอย่างยั่งยืน เพื่อน้อมสํานึกในพระมหากรุณาธิคุณในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีต่อการอนุรักษ์ทรัพยากรธรรมชาติของประเทศมาอย่างยาวนาน ทรงปฏิบัติพระราชกรณียกิจด้านอนุรักษ์ป่าเพื่อการรักษาต้นน้ํา สนับสนุนการใช้ประโยชน์จากพืชเศรษฐกิจ พืชอาหาร พืชสมุนไพรและไม้ดอกไม้ประดับ การส่งเสริมผลิตภัณฑ์ งานประดิษฐ์ที่เกี่ยวกับดอกไม้ เพื่อช่วยสร้างอาชีพให้แก่ชุมชนและท้องถิ่นให้มีรายได้ มีคุณภาพชีวิตที่ดี และด้วยพระปรีชาสามารถด้านงานประณีตศิลป์ที่เกี่ยวกับดอกไม้ ทรงสนับสนุนผลงานศิลปหัตถกรรมที่แสดงออกถึงความงดงามของดอกไม้ต่อยอดเป็นผลิตภัณฑ์ทางวัฒนธรรมบ่งบอกถึงเอกลักษณ์ที่งดงามของชาวไทย ดังนั้น วธ.จึงร่วมกับหน่วยงานรัฐ เอกชนและภาคีเครือข่ายทางวัฒนธรรม จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ในชื่องาน “บุปผาราชินีพระพันปีหลวง” ระหว่างวันที่ 11 - 14 สิงหาคม 2566 เวลา 11.00 – 20.30 น. ณ ลานพาร์ค พารากอน ชั้น M ศูนย์การค้าสยามพารากอน กรุงเทพฯ
รัฐมนตรีว่าการกระทรวงวัฒนธรรม กล่าวอีกว่า ภายในงานมีการจัดนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นิทรรศการ “วันผ้าไทยแห่งชาติ” นิทรรศการพรรณไม้ในพระนามและพรรณไม้ที่ได้รับพระราชทานนามและการจัดแสดงสวนดอกไม้นามพระราชทาน การแสดงศิลปวัฒนธรรมและดนตรีสากลและขับร้องเพลงโดยกรมศิลปากร กรมส่งเสริมวัฒนธรรม สํานักงานศิลปวัฒนธรรมร่วมสมัยและศิลปินรับเชิญ ได้แก่ สุดา ชื่นบาน ศิลปินแห่งชาติ เปา เปาวลี อลิส THE GOLDEN SONG นัน อนันต์ ไมค์ทองคํา อิสร์ อิสรพงศ์ เอฟ รัฐพงษ์ THE GOLDEN SONG การจําหน่ายสินค้าและผลิตภัณฑ์วัฒนธรรมวัฒนธรรมไทย (CPOT) จากชุมชนทั่วประเทศ อาทิ ผ้า เสื้อผ้า เครื่องประดับ ของใช้ ของตกแต่งบ้าน ฯลฯ การสาธิตการทําพวงมาลัยดอกมะลิและดอกไม้ประดิษฐ์ใส่กระถาง สาธิตการจัดดอกไม้ มาลัยเครื่องสด
ทั้งนี้ การจัดงานครั้งนี้ นําไปสู่การรักษาเอกลักษณ์ และรากวัฒนธรรมให้คงอยู่ และพัฒนาสร้างสรรค์ต่อยอดมรดกศิลปวัฒนธรรม ก่อให้เกิดการสร้างอาชีพ สร้างรายได้แก่ประชาชนอย่างยั่งยืนสืบไป สอบถามรายละเอียดเพิ่มเติมได้ที่สายด่วนวัฒนธรรม 1765
////
รัฐบาลไทย-ข่าวทำเนียบรัฐบาล-เตรียมรุก ! เจาะตลาดนักท่องเที่ยวระยะไกล สหรัฐฯ – ซาอุดีฯ
วันพุธที่ 9 สิงหาคม 2566
เตรียมรุก ! เจาะตลาดนักท่องเที่ยวระยะไกล สหรัฐฯ – ซาอุดีฯ
.....
การท่องเที่ยวแห่งประเทศไทย (ททท.) วางแผนสนับสนุนตลาดนักท่องเที่ยวระยะไกล (Long haul) โดยเฉพาะจาก ยุโรป อเมริกา และตะวันออกกลาง ให้เข้ามาเที่ยวในไทยมากขึ้น โดยเตรียมเปิดสํานักงานใหม่ที่ เมืองชิคาโก สหรัฐอเมริกา เพื่อทําการตลาดด้านการท่องเที่ยวในพื้นที่ตอนกลางของอเมริกา และแคนาดา ดึงดูดการท่องเที่ยวแบบเช่าเหมาลํามากขึ้น และ ที่ กรุงริยาด ซาอุดีอาระเบีย เพื่อรุกทําตลาดนักท่องเที่ยวซาอุดีฯ และพื้นที่ใกล้เคียง เช่น แอฟริกาตอนเหนือ ซึ่งเป็นตลาดที่มีศักยภาพมาก
.
สถิติ 3 เดือนแรกของปี 2566 พบว่า ตลาดนักท่องเที่ยวระยะไกล มีค่าใช้จ่ายในการท่องเที่ยวและระยะเวลาที่พํานักมากกว่ากลุ่มอื่น โดย นักท่องเที่ยวจากยุโรป พักเฉลี่ย 19.40 วัน ค่าใช้จ่ายเฉลี่ยคนละ 71,718 บาท/ทริป นักท่องเที่ยวจากตะวันออกกลาง พักเฉลี่ย 16.17 วัน ค่าใช้จ่ายเฉลี่ยคนละ 99,172 บาท/ทริป และนักท่องเที่ยวจากอเมริกา พักเฉลี่ย 15.26 วัน ค่าใช้จ่ายเฉลี่ยคนละ 76,297 บาท/ทริป คาดว่าตลอดปี 2566 จะมีกลุ่มนักท่องเที่ยวระยะไกล เข้ามามากกว่า 7 ล้านคน สร้างมูลค่า 6.6 แสนล้านบาท
.
อ่านเพิ่มเติม คลิก >>https://www.thaigov.go.th/news/contents/details/71012
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อนุมัติ! ร่างกฎกระทรวง กำหนดเกณฑ์โฆษณา "สถานบำบัดยาเสพติด” เพื่อป้องกันการโฆษณาที่เป็นเท็จ
วันพุธที่ 9 สิงหาคม 2566
อนุมัติ! ร่างกฎกระทรวง กําหนดเกณฑ์โฆษณา "สถานบําบัดยาเสพติด” เพื่อป้องกันการโฆษณาที่เป็นเท็จ
.....
ที่ประชุมครม. (8 ส.ค. 66) อนุมัติหลักการร่างกฎกระทรวงการอนุญาตโฆษณาเกี่ยวกับการบําบัดรักษา หรือการฟื้นฟูสมรรถภาพของผู้ติดยาเสพติด พ.ศ.....
.
สาระสําคัญ คือ เป็นการกําหนดหลักเกณฑ์ วิธีการ และเงื่อนไขการอนุญาต การออกใบอนุญาตเกี่ยวกับการโฆษณาการบําบัดรักษา หรือการฟื้นฟูผู้ติดยาเสพติด รวมทั้ง “กําหนดค่าธรรมเนียมในการโฆษณา” ซึ่งไม่เกินอัตราค่าธรรมเนียมที่กฎหมายกําหนด
.
เนื่องจากที่ผ่านมา “ยังไม่มีการควบคุมกํากับการโฆษณาของสถานพยาบาลยาเสพติดและสถานฟื้นฟูสมรรถภาพผู้ติดยาเสพติด”
.
คงมีแต่การโฆษณาเกี่ยวกับสถานพยาบาลที่ถูกควบคุมโดย พ.ร.บ.สถานพยาบาล พ.ศ.2541 จึงทําให้ “ไม่สามารถกํากับดูแลให้เป็นไปตามเจตนารมณ์ของกฎหมาย”
.
ประโยชน์ที่จะได้รับจากร่างกฎกระทรวงฉบับนี้:
• มีหลักเกณฑ์และวิธีการที่ชัดเจนในการควบคุมและกํากับดูแลโฆษณาเกี่ยวกับการบําบัดรักษาหรือการฟื้นฟูสมรรถภาพผู้ติดยาเสพติด
• ป้องกันการโฆษณาที่เป็นเท็จ
• สร้างความเชื่อมั่นและความมั่นใจในการเข้ารับการบําบัดรักษาให้แก่ผู้ติดยา
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่ตรวจราชการจังหวัดกำแพงเพชร ติดตามการขับเคลื่อนนโยบาย MIND  "ปั้นอุตสาหกรรมดี คู่ชุมชน"
วันพุธที่ 9 สิงหาคม 2566
09/08/2566
ผู้ตรวจทาวันฯ ลงพื้นที่ตรวจราชการจังหวัดกําแพงเพชร ติดตามการขับเคลื่อนนโยบาย MIND  "ปั้นอุตสาหกรรมดี คู่ชุมชน"
ผู้ตรวจทาวันฯ ลงพื้นที่ตรวจราชการจังหวัดกําแพงเพชร ติดตามการขับเคลื่อนนโยบาย MIND  "ปั้นอุตสาหกรรมดี คู่ชุมชน"
วันที่ 7 สิงหาคม 2566 เวลา 14.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ตรวจราชการกรณีปกติรอบที่ 2 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดกําแพงเพชร โดยมีนายอุทัย สอนเทศ อุตสาหกรรมจังหวัดกําแพงเพชร นายจารุ คงจันทร์ ผู้อํานวยการศูนย์ส่งเสริมอุตสาหกรรมอ้อยและน้ําตาลทรายภาคที่ 2 กําแพงเพชร นางมลทิรา พงษ์พานิช แทนผู้อํานวยการศูนย์ส่งเสริมอุตสาหกรรมภาคที่ 3 พิจิตร และเจ้าหน้าที่สํานักงานอุตสาหกรรมจังหวัดกําแพงเพชร ให้การต้อนรับ พร้อมรายงานผลการปฏิบัติงานตามนโยบาย MIND 4 มิติ
ผู้ตรวจราชการฯ ได้เน้นย้ํา ในประเด็นการบูรณาการการทํางานร่วมกันทั้งหน่วยงานภายในและภายนอกเพื่อช่วยกันพัฒนาผู้ประกอบการให้เกิดความสําเร็จทางธุรกิจ ทั้งการส่งเสริมการประกอบการให้เป็นไปตามกฎหมาย เป็นมิตรกับสิ่งแวดล้อม พร้อมดูแลชุมชนโดยรอบโรงงานและเหมืองแร่ และได้ชื่นชมมาตรการป้องกันและแก้ไขปัญหาฝุ่นละอองที่เกิดจากภาคอุตสาหกรรม เหมืองแร่ และอ้อยเผา ในพื้นที่จังหวัดกําแพงเพชร (สระแก้วโมเดล) โดยภาครัฐฯ ภาคอุตสาหกรรม ได้ร่วมกันเสนอมาตรการในการป้องปราม พร้อมส่งเสริมให้ผู้ประกอบการและเกษตรกร บูรณาการการทํางานเชิงรุก ในการแก้ไขปัญหาฯ ดังกล่าว
รัฐบาลไทย-ข่าวทำเนียบรัฐบาล-Cabinet approves extension of stay in the Kingdom for migrant workers from Cambodia, Laos, Myanmar, and Vietnam
วันพุธที่ 9 สิงหาคม 2566
09/08/2566
Cabinet approves extension of stay in the Kingdom for migrant workers from Cambodia, Laos, Myanmar, and Vietnam
Cabinet approves extension of stay in the Kingdom for migrant workers from Cambodia, Laos, Myanmar, and Vietnam
August 8, 2023, Deputy Government Spokesperson Ratchada Thanadirek disclosed that the cabinet approved in principle 2 draft notifications regarding extension of stay in the Kingdom for migrant workers from Cambodia, Laos, Myanmar, and Vietnam after July 31 2023, namely, the draft Notification of Ministry of Interior on Permission for Aliens from Cambodia, Laos, Myanmar, and Vietnam to Remain in the Kingdom as a Special Case in Accordance with the Cabinet’s Resolution Dated July 5, 2023 (No. ...); and the draft Notification of Ministry of Labor on Permission for Aliens from Cambodia, Laos, Myanmar, and Vietnam to Work in the Kingdom as a Special Case in Accordance with the Cabinet’s Resolution Dated July 5, 2023 (No. ...).
Upon employers’ submission of the list of migrant workers to the Department of Employment by July 31, 2023, the workers will be allowed to remain in the Kingdom and continue working until September 30, 2023. This extension is aimed to promote legal employment of these migrant workers.
According to the Ministry of Labor, approx. 417,261 migrant workers (as of July 25, 2023) have been filed by their employers to request for their stay in the Kingdom until July 31, 2023 (as approved by the cabinet on July 5, 2023). This means their stay and work would become illegal after July 31, 2023. The 2 notifications are, therefore, proposed to the cabinet to legalize the status of these migrant workers until September 30, 2023, which, by then, the new Government is expected to assume its position.
รัฐบาลไทย-ข่าวทำเนียบรัฐบาล-รองปลัด เศรษฐเกียรติฯ บุก MAFF นั่งหัวโต๊ะ เคาะโครงการความร่วมมือด้านการเกษตรระหว่างไทย-ญี่ปุ่น
วันอังคารที่ 8 สิงหาคม 2566
รองปลัด เศรษฐเกียรติฯ บุก MAFF นั่งหัวโต๊ะ เคาะโครงการความร่วมมือด้านการเกษตรระหว่างไทย-ญี่ปุ่น
รองปลัด เศรษฐเกียรติฯ บุก MAFF นั่งหัวโต๊ะ เคาะโครงการความร่วมมือด้านการเกษตรระหว่างไทย-ญี่ปุ่น
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นหัวหน้าคณะผู้แทนไทย พร้อมด้วย นายพิศาล พงศาพิชณ์ เลขาธิการสํานักงานมาตรฐานสินค้าเกษตรและอาหารแห่งชาติ (มกอช.) นางสาวกรนภา ชัยวัฒน์ ผู้ทรงคุณวุฒิด้านการสหกรณ์ กรมส่งเสริมสหกรณ์ และเจ้าหน้าที่ที่เกี่ยวข้อง เข้าร่วมการประชุมคณะอนุกรรมการร่วมด้านเกษตรกรรม ป่าไม้ และประมง ภายใต้กรอบ JTEPA ครั้งที่ 13 (The 13th Meeting of the Sub – Committee on Agriculture, Forestry and Fisheries under the JTEPA) ณ กระทรวงเกษตร ป่าไม้ และประมงญี่ปุ่น (Ministry of Agriculture, Forestry and Fisheries: MAFF) กรุงโตเกียว ประเทศญี่ปุ่น
รองปลัดกระทรวงเกษตรและสหกรณ์ กล่าวว่า กระทรวงเกษตรฯ ได้ผลักดันให้ฝ่ายญี่ปุ่นพิจารณาโครงการความร่วมมือต่าง ๆ ของฝ่ายไทย อาทิ 1) การพัฒนาอัตลักษณ์ของผลิตภัณฑ์ปศุสัตว์ 2) การส่งเสริมเกษตรผสมผสาน 3) การส่งเสริมประสิทธิภาพการผลิตพืชผัก และ 4) การส่งเสริมเทคโนโลยีการจัดการน้ําสําหรับการผลิตผลไม้ ซึ่งโครงการดังกล่าว มีส่วนในการเสริมสร้างระบบการเกษตรและอาหารที่ยั่งยืน การยกระดับความมั่นคงทางอาหาร รวมทั้งการเสริมสร้างมูลค่าเพิ่มให้กับสินค้าเกษตรของไทย นอกจากนี้ ทั้งสองฝ่ายยังได้มีการหารือในประเด็นต่าง ๆ อาทิ กรอบความร่วมมือเกษตรยั่งยืนด้วยเทคโนโลยีเกษตรอัจฉริยะและผลิตภัณฑ์สิ่งบ่งชี้ทางภูมิศาสตร์หรือ (Geographical Indication: GI) และการคุ้มครองพันธุ์พืช ซึ่งกระทรวงเกษตรฯ ได้เจรจาและให้ข้อคิดเห็นในประเด็นต่าง ๆ เพื่อรักษาผลประโยชน์ของประเทศไทยอย่างสูงสุด เพื่อหลีกเลี่ยงผลกระทบด้านการค้าระหว่างกัน
นอกจากนี้ เมื่อวันที่ 7 สิงหาคม 2566 ภายหลังจากการประชุมคณะกรรมการพิเศษร่วมด้านความปลอดภัยอาหารและด้านการเชื่อมโยงท้องถิ่นสู่ท้องถิ่น ได้มีการพบปะหารือกับนายเรียวสึเกะ โอกาวา ปลัด MAFF ด้านต่างประเทศ ได้แสดงความขอบคุณ MAFF ที่พิจารณาประกาศเงื่อนไขอนุญาตนําเข้ามังคุดไทยโดยไม่ต้องอบไอน้ํากําจัดแมลงวันผลไม้ลงใน Official Gazette ทําให้ไทยสามารถส่งออกมังคุดมายังญี่ปุ่นภายใต้เงื่อนไขใหม่ได้ภายในเดือนสิงหาคม 2566 รวมทั้งได้ผลักดันการค้า และความร่วมมือด้านวิชาการให้มีความเข้มแข็งมากยิ่งขึ้นต่อไป
รัฐบาลไทย-ข่าวทำเนียบรัฐบาล-​PM to take field visit to Rayong on Aug 9
วันอังคารที่ 8 สิงหาคม 2566
08/08/2566
​PM to take field visit to Rayong on Aug 9
​PM to take field visit to Rayong on Aug 9
August 8, 2023, Deputy Government Spokesperson Tipanan Sirichana disclosed that Prime Minister and Defense Minister Gen. Prayut Chan-o-cha is scheduled to take a field visit to Rayong province on August 9, 2023. His schedule is as follows:
In the morning, the Prime Minister will travel to the Eastern Economic Corridor of Innovation (EECi) in Wangchan District. There, he will visit the Intelligent Operation Center (IOC) and Sustainable Manufacturing Center (SMC), and listen to the briefing on the implementation progress of the Eastern Economic Corridor (EEC). The Prime Minister will later visit Vidyasirimedhi Institute of Science and Technology (VISTEC) to observe R&D on carbon neutrality and GHG emission reduction.
In the afternoon, the Prime Minister is scheduled to follow up on the progress of Map Ta Phut Industrial Port Development Phase 3 Project at Office of Map Ta Phut Industrial Port in Muang district, before visiting PTTLNG Flora Exhibition Hall to observe how to bring the waste cold from the process of changing the state of liquefied natural gas (LNG) to use in the air conditioning system for storing and treating winter plants. He will return to Bangkok later in the afternoon.
The Deputy Government Spokesperson added that the Prime Minister and the Government strive to push ahead economic development and reform in all dimensions. EEC is the country’s key project being implemented to enhance national competitiveness, increase the country’s revenues and bring about better quality of life of the Thai people.
รัฐบาลไทย-ข่าวทำเนียบรัฐบาล-ธอส. เผยผลประมูลบ้านมือสองออนไลน์ : 8.8 GHB’s NPA Online Auction ชั่วโมงเดียวจำหน่ายได้ถึง 115 ล้านบาท!!
วันพุธที่ 9 สิงหาคม 2566
09/08/2566
ธอส. เผยผลประมูลบ้านมือสองออนไลน์ : 8.8 GHB’s NPA Online Auction ชั่วโมงเดียวจําหน่ายได้ถึง 115 ล้านบาท!!
ผลการประมูลบ้านมือสอง ธอส. ออนไลน์ 8.8 GHB’s NPA Online Auction ผ่าน Application : GHB ALL HOME ภายในระยะเวลาประมูลเพียง 1 ชั่วโมง สามารถจําหน่ายทรัพย์ NPA ได้จํานวนทั้งสิ้น 97 รายการ คิดเป็นมูลค่าที่จําหน่ายได้รวม 115 ล้านบาท
ธนาคารอาคารสงเคราะห์ (ธอส.) รายงานผลการประมูลบ้านมือสอง ธอส. ออนไลน์ 8.8 GHB’s NPA Online Auction ผ่าน Application : GHB ALL HOME จัดขึ้นวานนี้ (8 สิงหาคม 2566) พร้อมกันทั่วประเทศ ระหว่างเวลา 12.00 - 13.00 น. โดยภายในระยะเวลาประมูลเพียง 1 ชั่วโมง สามารถจําหน่ายทรัพย์ NPA ได้จํานวนทั้งสิ้น 97 รายการ คิดเป็นมูลค่าที่จําหน่ายได้รวม 115 ล้านบาท แบ่งเป็นทรัพย์ที่ตั้งอยู่ในพื้นที่กรุงเทพฯ และปริมณฑล จํานวน 33 รายการ คิดเป็นมูลค่า 39 ล้านบาท และทรัพย์ในส่วนภูมิภาค จํานวน 64 รายการ คิดเป็นมูลค่า 76 ล้านบาท โดยทรัพย์ที่ประมูลขายได้ในราคาสูงสุด ได้แก่ ทรัพย์ประเภทบ้านเดี่ยว 2 ชั้น ขนาดเนื้อที่ 130.1 ตารางวา ใน อ.เมืองอุบลราชธานี จ.อุบลราชธานี สามารถจําหน่ายได้ในราคา 2.9 ล้านบาท เนื่องจากเป็นทรัพย์ที่มีพื้นที่ใช้สอยจํานวนมาก เหมาะแก่การอยู่อาศัยเป็นอย่างมาก ส่วนทรัพย์ที่ประมูลขายได้ในราคาต่ําสุด ได้แก่ ทรัพย์ประเภทห้องชุด (คอนโดมิเนียม) ขนาดเนื้อที่ 25.84 ตารางเมตร ในเขตบางเขน กรุงเทพฯ จําหน่ายได้ในราคา 1.7 แสนบาท เท่านั้น
ทั้งนี้ ลูกค้าที่ชนะการประมูลต้องทําสัญญาจะซื้อจะขายภายในวันที่ 18 สิงหาคม 2566 และหากทํานิติกรรมและโอนกรรมสิทธิ์ภายในวันที่ 6 ตุลาคม 2566 จะได้รับส่วนลด On Top เพิ่มอีก 10% จากราคาที่ปิดประมูล ธนาคารยังมี “ผลิตภัณฑ์สินเชื่อสําหรับซื้อทรัพย์ NPA พร้อมขายของธนาคาร” (เงื่อนไขเป็นไปตามหลักเกณฑ์ที่ธนาคารกําหนด) สอบถามข้อมูลเพิ่มเติมได้ที่ G H Bank Call Center โทร.0-2645-9000 กด 5 หรือ Facebook Fanpage ธนาคารอาคารสงเคราะห์ หรือดูข้อมูลบ้านมือสอง ธอส. ได้ที่ www.ghbhomecenter.com, Mobile Application : GHB ALL HOME และ Line Official Account : @GHBALLHOME
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภาฯ
วันพุธที่ 9 สิงหาคม 2566
​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภาฯ
​ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
วันที่ ๔ สิงหาคม ๒๕๖๖ เวลา ๐๘.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเจริญพระพุทธมนต์ และเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา โดยมีนางยุถิกา อิศรางกูร ณ อยุธยา รองปลัดกระทรวงวัฒนธรรม นางโชติกา อัครกิจโสภากุล รองปลัดกระทรวงวัฒนธรรม ผู้บริหาร ข้าราชการ และเจ้าหน้าที่กระทรวงวัฒนธรรม เข้าร่วม ณ ศาลาแทงหยวก กองพิธีการศพที่ได้รับพระราชทาน กระทรวงวัฒนธรรม
กิจกรรมดังกล่าว จัดขึ้นทุกวันศุกร์ เพื่อปฏิบัติสมาธิเจริญจิตตภาวนาเพื่อถวายพระพรชัยมงคลแด่สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดาให้ทรงหายจากพระอาการประชวร ตลอดจนส่งเสริมให้ข้าราชการและเจ้าหน้าที่ในสังกัดกระทรวงวัฒนธรรม ได้แสดงออกถึงความจงรักภักดี
รัฐบาลไทย-ข่าวทำเนียบรัฐบาล-ครม. อนุมัติค่าตอบแทนเสี่ยงภัยโควิด 2,995.95 ลบ. สำหรับผู้ปฏิบัติงานช่วงเดือน ก.ค. 64 - มิ.ย. 65
วันพุธที่ 9 สิงหาคม 2566
ครม. อนุมัติค่าตอบแทนเสี่ยงภัยโควิด 2,995.95 ลบ. สําหรับผู้ปฏิบัติงานช่วงเดือน ก.ค. 64 - มิ.ย. 65
.....
ที่ประชุม ครม. (8 ส.ค. 66) อนุมัติงบประมาณ ปีงบ 66 งบกลาง รายการค่าใช้จ่ายในการบรรเทา แก้ไขปัญหา และเยียวยาผู้ได้รับผลกระทบจากการแพร่ระบาดของโรคโควิด-19 วงเงิน 2,995.95 ล้านบาท
.
เพื่อเป็น “ค่าตอบแทนเสี่ยงภัย” แก่บุคลากรทางการแพทย์และสาธารณสุขที่ปฏิบัติงานช่วงเดือน ก.ค. 64 - มิ.ย. 65 รวม 8 หน่วยงาน:
.
• กระทรวงสาธารณสุข 1,362.77 ล้านบาท
• กระทรวงการอุดมศึกษาฯ 561.46 ล้านบาท
• กระทรวงกลาโหม 385.10 ล้านบาท
• กระทรวงมหาดไทย 420.39 ล้านบาท
• กระทรวงยุติธรรม 92.16 ล้านบาท
• สํานักงานตํารวจแห่งชาติ 52.16 ล้านบาท
• สภากาชาดไทย 111.78 ล้านบาท
• โรงพยาบาลจุฬาภรณ์ 10.13 ล้านบาท
.
ส่วนของค่าเสี่ยงภัยในการปฏิบัติงานช่วง มิ.ย. - ก.ย. 65 อีก 3,745.64 ล้านบาทนั้น สธ. จะดําเนินการขอจัดสรรงบประมาณรายจ่ายประจําปีในลําดับต่อไป
#ไทยคู่ฟ้า#สื่อสารรัฐบาลไทย
-------------------
Website :www.thaigov.go.th
Facebook/Twitter : ไทยคู่ฟ้า
YouTube : ไทยคู่ฟ้า ทําเนียบรัฐบาล
LINE/TikTok : ไทยคู่ฟ้า (@thaigov)
รัฐบาลไทย-ข่าวทำเนียบรัฐบาล-Rayong by-election tentatively scheduled on September 10
วันพุธที่ 9 สิงหาคม 2566
09/08/2566
Rayong by-election tentatively scheduled on September 10
Rayong by-election tentatively scheduled on September 10
August 8, 2023, Deputy Government Spokesperson Traisuree Taisaranakul disclosed that the cabinet has made approval to the draft Royal Decree on By-Election of Member of House of Representatives for Rayong's Constituency 3, B.E. ....
The draft Royal Decree has been approved, following the resignation of Mr. Nakhonchai Khunnarong, MP for Rayong's Constituency 3, on August 3, 2023, in accordance with Sections 101(3) and 105(1) of the Constitution, which stipulates that “in the case where the vacancy is that of an office of a Member of the House of Representatives elected from an election on a constituency basis, a Royal Decree shall be issued for holding an election of a Member of the House of Representatives to fill the vacancy within 45 days from the vacancy date”.
According to the Deputy Government Spokesperson, tentative timeline for the Rayong's Constituency 3 by-election is as follows:
August 15: Announcement of election date by the Election Commission, as well as dates for the opening of candidacy applications, polling stations, and list of eligible voters
August 17-21: Opening of candidacy applications for Rayong's Constituency 3
September 10: Election date
September 11-17: Dates for voters to give reasons for not casting ballots
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์เดินหน้าพัฒนาสถานีวิทยุกระจายเสียงเพื่อการเกษตรปี 2567
วันพุธที่ 9 สิงหาคม 2566
กระทรวงเกษตรและสหกรณ์เดินหน้าพัฒนาสถานีวิทยุกระจายเสียงเพื่อการเกษตรปี 2567
กระทรวงเกษตรและสหกรณ์เดินหน้าพัฒนาสถานีวิทยุกระจายเสียงเพื่อการเกษตรปี 2567
ภายใต้แนวคิด“คลื่นเกษตรเพื่อคนเกษตร”
นายพีรพันธ์ คอทอง รองปลัดกระทรวงเกษตรและสหกรณ์ได้รับมอบหมายจากปลัดกระทรวงเกษตรและสหกรณ์ เป็นประธานการประชุมคณะกรรมการบริหารสถานีวิทยุกระจายเสียงเพื่อการเกษตร ครั้งที่2/2566 ร่วมกับหน่วยงานราชการในสังกัดกระทรวงเกษตรและสหกรณ์ณ ห้องประชุมกระทรวงเกษตรและสหกรณ์โดยการประชุมดังกล่าว มีวัตถุประสงค์เพื่อรับทราบผลการดําเนินงานของสถานีวิทยุกระจายเสียงเพื่อการเกษตร ปี 2566 และหารือแผนปฏิบัติงานสถานีวิทยุกระจายเสียงเพื่อการเกษตร ประจําปีงบประมาณ พ.ศ. 2567
รองปลัดกระทรวงเกษตรและสหกรณ์ เปิดเผยภายหลังการประชุมว่าในปีงบประมาณ พ.ศ. 2567 สถานีวิทยุกระจายเสียงเพื่อการเกษตร จะยังคงพัฒนาและดําเนินการตามเจตนารมณ์การเป็นสื่อกลางในการถ่ายทอดความรู้และวิชาการทางด้านการเกษตรให้เกษตรกร รวมทั้งเผยแพร่ข่าวสารประชาสัมพันธ์ต่างๆ ของหน่วยงานในสังกัดกระทรวงเกษตรและสหกรณ์ภายใต้แนวคิด“คลื่นเกษตร เพื่อคนเกษตร”โดยจะพัฒนาประเด็นสื่อสาร (Content) ให้น่าสนใจยิ่งขึ้น เพื่อให้เกิดประโยชน์กับเกษตรกรและผู้รับฟังรายการผ่านสถานีวิทยุกระจายเสียงเพื่อการเกษตรคลื่นความถี่ AM1386 KHz. นอกจากนี้ มีแผนการสํารวจการรับฟังและความชัดเจนของสัญญาณ ในช่วงปลายปี 2567 นี้
ปัจจุบันสถานีวิทยุกระจายเสียงเพื่อการเกษตร ได้ดําเนินการออกอากาศรายการทางเว็บไซต์วิทยุออนไลน์ www.am1386.com ควบคู่กับการกระจายเสียงผ่านคลื่นความถี่AM1386 KHz.ซึ่งมีการเพิ่มช่องทาง LIVE CHAT ในเว็บไซต์วิทยุออนไลน์เพื่อให้ผู้ฟังสามารถติดต่อสื่อสารกับสถานีวิทยุฯ ได้แบบเรียลไทม์ มีผู้เข้าเยี่ยมชมแล้ว 172,360 ครั้งและช่องทางสื่อสังคมออนไลน์ประกอบด้วยYouTubeของสถานีวิทยุฯมีผู้ติดตามจํานวน 726 คนเนื้อหานําเสนอ 372 เรื่องยอดผู้เข้าชม 35,711 ครั้งและ Facebook ของสถานีวิทยุฯมีผู้ติดตาม 13,242 คน(ข้อมูล ณ วันที่ 31 กรกฎาคม 2566)
ทั้งนี้ เกษตรกรและประชาชนทั่วไปที่สนใจ สามารถรับฟังรายการวิทยุและติดตามความเคลื่อนไหวในแวดวงเกษตรจากสถานีวิทยุกระจายเสียงเพื่อการเกษตรได้ทางเว็บไซต์วิทยุออนไลน์ www.am1386.com และการกระจายเสียงผ่านคลื่นความถี่ A.M. 1386 KHz. ในช่วงเวลา 05.00-20.30 น. รวมถึงช่องทางสื่อสังคมออนไลน์ YouTube และ Facebook ของสถานีวิทยุกระจายเสียงเพื่อการเกษตร
รัฐบาลไทย-ข่าวทำเนียบรัฐบาล-รองปลัด เศรษฐเกียรติ ดึงญี่ปุ่น เสริมเขี้ยวเล็บไทย เพิ่มพื้นที่ GIAHS
วันพุธที่ 9 สิงหาคม 2566
รองปลัด เศรษฐเกียรติ ดึงญี่ปุ่น เสริมเขี้ยวเล็บไทย เพิ่มพื้นที่ GIAHS
รองปลัด เศรษฐเกียรติ ดึงญี่ปุ่น เสริมเขี้ยวเล็บไทย เพิ่มพื้นที่ GIAHS
เมื่อวันที่ 8 สิงหาคม 2566 เวลา 15.00 น. (ตามเวลาท้องถิ่น) นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ และคณะเจ้าหน้าที่ที่เกี่ยวข้อง เดินทางไปศึกษาดูงาน ณ ไร่ชาคาเนโตะ มิอุระเอ็น (Kaneto Miura-en) และพิพิธภัณฑ์ชาฟุจิโนะคุนิ ฉะโนะมิยะโกะ (Fujinokuni Cha-no-Miyako) เมืองชิมาดะ (Shimada) จังหวัดชิซุโอกะ (Shizuoka) ประเทศญี่ปุ่น โดยมีนายโมริอิ ฮิเดยูกิ (Mr.Morii Hideyuki) ผู้อํานวยการและนักเจรจาอาวุโส กระทรวงเกษตร ป่าไม้ และประมงญี่ปุ่น และคณะ ให้การต้อนรับ ซึ่งรองปลัดกระทรวงเกษตรและสหกรณ์ได้ร่วมรับฟังการบรรยายและแลกเปลี่ยนข้อคิดเห็นเกี่ยวกับการปลูกชาระบบการทําไร่ชาวิถีดั้งเดิม (Chagusaba) ซึ่งเป็นระบบการปลูกชาโดยใช้หญ้ามาปรับสภาพพื้นดิน
สําหรับไร่ชาดังกล่าว องค์การอาหารและการเกษตรแห่งสหประชาชาติ (FAO) ได้ให้การรับรองเป็นพื้นที่ระบบมรดกทางการเกษตรของโลก (Globally Important Agricultural Heritage Systems: GIAHS) ของญี่ปุ่น เนื่องจากการปลูกชาระบบ Chagusaba เป็นวัฒนธรรมเก่าแก่ของญี่ปุ่น สะท้อนแนวทางปฏิบัติทางการเกษตรที่สร้างวิถีชีวิตในพื้นที่ชนบท ใช้วัสดุทางธรรมชาติหมุนเวียนในการปลูกชา มีการส่งเสริมความหลากหลายทางชีวภาพโดยมีพืชชนิดอื่นและสัตว์ชนิดอื่นเพิ่มขึ้นในระบบการปลูกชา ซึ่งสอดคล้องกับหลักเกณฑ์การพิจารณาพื้นที่ GIAHS
ทั้งนี้ ตั้งแต่ปี 2548 จนถึงปัจจุบัน FAO ได้ให้การรับรองพื้นที่ GIAHS ทั่วโลกทั้งหมด 78 แห่ง ใน 24 ประเทศ ซึ่งญี่ปุ่นมีพื้นที่ GIAHS ทั้งหมด 15 แห่ง และไทยมีพื้นที่ GIAHS ทั้งหมด 1 แห่ง โดยรองปลัดกระทรวงเกษตรฯ ได้ร่วมหารือกับฝ่ายญี่ปุ่นเพื่อผลักดันการเพิ่มพื้นที่ GIAHS ในประเทศไทย
“นอกเหนือจากประเด็นภาวะโลกร้อน (Global warming) แล้ว ประเด็นการสูญเสียความหลากหลายทางชีวภาพ ถือเป็นประเด็นสําคัญที่ส่งผลกระทบต่อความมั่นคงทางอาหารในอนาคต จึงมีความจําเป็นต้องมีการพัฒนาและส่งเสริมเพิ่มความหลากหลายทางชีวภาพในสิ่งแวดล้อม เพื่อพลิกโฉมระบบอาหารให้มีความมั่นคงอาหารอย่างยั่งยืนต่อไป” นายเศรษฐเกียรติ กล่าว
รัฐบาลไทย-ข่าวทำเนียบรัฐบาล-ขยายเวลาโครงการสินเชื่อฯ ธุรกิจไม้ยาง เฟส 2 ถึง 30 ก.ย. นี้ หนุนเกษตรกรขายได้ราคาดี
วันพุธที่ 9 สิงหาคม 2566
ขยายเวลาโครงการสินเชื่อฯ ธุรกิจไม้ยาง เฟส 2 ถึง 30 ก.ย. นี้ หนุนเกษตรกรขายได้ราคาดี
.....
การยางแห่งประเทศไทย (กยท.) ประกาศขยายเวลารับสมัครผู้เข้าร่วมโครงการสนับสนุนสินเชื่อเป็นเงินทุนหมุนเวียนแก่ผู้ประกอบกิจการไม้ยางและผลิตภัณฑ์ ระยะที่ 2 วงเงินสินเชื่อ 20,000 ล้านบาท ถึง 30 ก.ย. นี้ (เดิมสิ้นสุด 30 มิ.ย. 66)
.
เนื่องจากสถานการณ์ภาวะธุรกิจไม้ยางพาราในช่วงไตรมาสที่ 4 ปี 66 มีแนวโน้มที่ดีขึ้น และโครงการนี้จะช่วยเหลือฟื้นฟู ผู้ประกอบกิจการไม้ยางและผลิตภัณฑ์ ที่ได้รับผลกระทบจากโควิด-19 และจากสงครามรัสเซีย – ยูเครน ซึ่งจะส่งผลช่วยให้ชาวสวนยางสามารถขายไม้ยางพาราได้ในราคาที่เป็นธรรมมากขึ้น
.
ซึ่งรัฐบาลสนับสนุนชดเชยดอกเบี้ยตามที่จ่ายจริง แต่ไม่เกิน 3% ต่อปี รวมไม่เกิน 600 ล้านบาท จากวงเงินกู้ 20,000 ล้านบาท ระยะเวลาโครงการ 2 ปี นับตั้งแต่ครม. อนุมัติโครงการ เมื่อ 28 ก.พ. 66
.
ผู้สมัครเข้าร่วมโครงการต้องเป็นผู้ประกอบการแปรรูปไม้ยางและผลิตภัณฑ์ ซึ่งจดทะเบียนในประเทศไทยและมีผู้ถือหุ้นที่มีสัญชาติไทยมากกว่า 50% ของทุนจดทะเบียนที่ชําระแล้ว
.
สามารถยื่นคําขอเข้าร่วมโครงการ ได้ที่http://api.raot.co.th/erw/indexตั้งแต่บัดนี้ - 30 ก.ย. 66 สอบถามข้อมูลเพิ่มเติม ที่กองโครงการพิเศษ ฝ่ายยุทธศาสตร์องค์กร การยางแห่งประเทศไทย โทร. 0-2433-2222 ต่อ 290
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัด กษ. เป็นประธานการประชุมคณะอนุกรรมการพัฒนาบุคลากรด้านการวิจัยการเกษตร
วันพุธที่ 9 สิงหาคม 2566
รองปลัด กษ. เป็นประธานการประชุมคณะอนุกรรมการพัฒนาบุคลากรด้านการวิจัยการเกษตร
ประชุมคณะอนุกรรมการพัฒนาบุคลากรด้านการวิจัยการเกษตร
นายอภัย สุทธิสังข์ รองปลัดกระทรวงเกษตรและสหกรณ์ เข้าร่วมประชุมคณะอนุกรรมการพัฒนาบุคลากรด้านการวิจัยการเกษตร ครั้งที่ 8/2565 ผ่านระบบ Zoom Meeting มีเรื่องสืบเนื่องเพื่อเสนอพิจารณาในที่ประชุม ดังนี้
1) การขอลาออกจากการเป็นผู้รับทุนการศึกษา โครงการทุนปริญญาเอกเฉลิมพระเกียรติ ทรงคอรงราชย์ 70 ปี ประจําปี 2564
2) การขอยุติการให้ทุนการศึกษาของผู้รับทุนโครงการขยายผลทุนปริญญาตรีเพื่อพัฒนาเกษตรกรรุ่นใหม่ ประจําปี 2565 ร่วมกับ มหาวิทยาลัยแม่โจ้
3) การขอรับการสนับสนุนทุนฝึกอบรมต่างประเทศ ประจําปี 2566
4) การประเมินผลการะทบและผลประโยชนืจากการสนับสนุนทุนการศึกษา โครงการทุนปริญญาตรีเพื่อพัฒนาเกษตรกรรุ่นใหม่
5) การจัดทําหลักสูตรสัมมนาวิชาการ และศึกษาดูงานระหว่างประเทส ประจําปี 2567
6) ผลการดําเนินงานสํานักพัฒนาบุคลากรวิจัยเดือนกรกฎาคม 2566
รัฐบาลไทย-ข่าวทำเนียบรัฐบาล-“อลงกรณ์” ลุยตรวจตลาดจีน ติดตามปัญหาหนอนเจาะทุเรียน พอใจยอดส่งผลไม้ครึ่งปีเพิ่มขึ้นทะลุแสนล้าน ครองแชมป์ตลาดจีนต่อเนื่อง
วันพฤหัสบดีที่ 31 สิงหาคม 2566
“อลงกรณ์” ลุยตรวจตลาดจีน ติดตามปัญหาหนอนเจาะทุเรียน พอใจยอดส่งผลไม้ครึ่งปีเพิ่มขึ้นทะลุแสนล้าน ครองแชมป์ตลาดจีนต่อเนื่อง
“อลงกรณ์” ลุยตรวจตลาดจีน ติดตามปัญหาหนอนเจาะทุเรียน พอใจยอดส่งผลไม้ครึ่งปีเพิ่มขึ้นทะลุแสนล้าน ครองแชมป์ตลาดจีนต่อเนื่อง
วันนี้ (31 ส.ค.66) นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะคณะกรรมการพัฒนาและบริหารจัดการผลไม้ (ฟรุ้ทบอร์ด) พร้อมด้วย นายเมฆินทร์ เอี่ยมสะอาด และนายณฐกร สุวรรณธาดา คณะทํางานที่ปรึกษารัฐมนตรีเกษตรฯ นายปรัตถกร แท่นมณี กงสุล (ฝ่ายเกษตร) ประจําสถานกงสุลใหญ่ ณ นครกว่างโจว ลงพื้นที่ตรวจทุเรียน ณ ตลาดเชียงหนาน เมืองกว่างโจว กรณีเกิดปัญหาหนอนเจาะทุเรียนกระทบการส่งออกทุเรียนไทย จากนั้นได้ร่วมประชุมหารือกับผู้ประกอบการค้าของจีนและเจ้าหน้าที่ที่เกี่ยวข้อง
ทั้งนี้ นายอลงกรณ์ เปิดเผยภายหลังการตรวจตลาดเชียงหนาน และหารือประเมินสถานการณ์การแก้ไขปัญหาหนอนเจาะทุเรียนกับผู้ประกอบการจีนว่า รัฐมนตรีว่าการกระทรวงเกษตรและสหกรณ์ (ดร.เฉลิมชัย ศรีอ่อน) ในฐานะประธานคณะกรรมการฟรุ้ทบอร์ด ได้สั่งการเร่งแก้ไขปัญหาทันทีที่เริ่มมีรายงานการตรวจพบหนอนเจาะทุเรียนที่ด่านตรวจโรคพืช เช่น ด่านโหยวอี้กวน ที่พรมแดนเวียดนาม-จีน และด่านโมฮ่านที่พรมแดนลาว-จีน เป็นต้น รวมทั้งมีผู้ประกอบการค้าทุเรียนของจีนได้รับการร้องเรียนจากลูกค้า ตั้งแต่ปลายเดือนกรกฎาคมที่ผ่านมา โดยมุ่งเน้นการจัดการปัญหาที่สวน ล้ง และผู้ประกอบการค้าส่งออก โดยเน้นนโยบายคุณภาพและมาตรฐาน ตั้งแต่ต้นน้ํา กลางน้ํา และปลายน้ํา ในระดับพื้นที่เช่น ทุเรียนในจังหวัดยะลา ทั้งนี้ มีกลไกระดับจังหวัด คือคณะกรรมการเพื่อแก้ไขปัญหาอันเนื่องมาจากผลผลิตการเกษตรระดับจังหวัด (คพจ.) เป็นแกนหลักในการบริหารจัดการ และมีผู้ว่าราชการจังหวัดเป็นประธาน โดยการสนับสนุนของกรมวิชาการการ และกรมส่งเสริมการเกษตร ในฐานะฝ่ายเลขานุการของฟรุ้ทบอร์ด จึงส่งผลทําให้สถานการณ์ดีขึ้น นอกจากนี้ยังมอบหมายกงสุล (ฝ่ายเกษตร) ประจําสถานกงสุลใหญ่ ณ นครกว่างโจว สื่อสารสร้างความเข้าใจ และสร้างความมั่นใจกับผู้ประกอบการและผู้บริโภคชาวจีน ถึงความมุ่งมั่นของรัฐบาลไทยในการแก้ไขปัญหาหนอนเจาะทุเรียน เพื่อรักษาภาพลักษณ์ของทุเรียนไทยที่ครองใจครองตลาดจีนอันดับ 1 มาอย่างยาวนาน โดยผู้ประกอบการจีนที่ตลาดเชียงหนาน ซึ่งเป็นตลาดผลไม้ใหญ่ที่สุดในมณฑลกวางตุ้ง และภาคตะวันออกของจีน แสดงความชื่นชมต่อการแก้ไขปัญหาอย่างรวดเร็วของทางการไทย
นายอลงกรณ์ ยังแสดงความพอใจต่อรายงานการส่งออกผลไม้และทุเรียนผลสด ที่ยังครองแชมป์ในตลาดจีน โดยกล่าวว่า ภาพรวมการส่งออกผลไม้สดจากไทยไปจีนครึ่งแรกของปี 2566 เพิ่มขึ้น คิดเป็นปริมาณรวมกว่า 1.1 ล้านตัน มูลค่ากว่า 1 แสนล้านบาท สําหรับการส่งออกทุเรียนไปจีนครึ่งปีแรก มีปริมาณกว่า 6 แสนตัน คิดเป็นมูลค่ากว่า 8 หมื่นล้านบาท
รัฐบาลไทย-ข่าวทำเนียบรัฐบาล-สรรพสามิตเดินหน้าคว้ารางวัล “ระบบบัญชีข้อมูลหน่วยงานยอดนิยม ระดับดีเด่น Gold Award”
วันพฤหัสบดีที่ 31 สิงหาคม 2566
31/08/2566
สรรพสามิตเดินหน้าคว้ารางวัล “ระบบบัญชีข้อมูลหน่วยงานยอดนิยม ระดับดีเด่น Gold Award”
กรมสรรพสามิตเดินหน้าคว้ารางวัล “ระบบบัญชีข้อมูลหน่วยงานยอดนิยม ระดับดีเด่น Gold Award” ส่งเสริมให้ประชาชนเข้าถึงข้อมูลเปิดภาครัฐได้สะดวก รวดเร็ว ขับเคลื่อนสู่รัฐบาลอัจฉริยะอย่างเป็นรูปธรรม
ดร.เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า สํานักงานสถิติแห่งชาติได้ดําเนินการคัดเลือกหน่วยงานที่มีผลงานโดดเด่นในการขับเคลื่อนบัญชีข้อมูลภาครัฐ (Government Data Catalog) ประจําปีงบประมาณ 2566 โดยกรมสรรพสามิตได้รับรางวัล “หน่วยงานที่มีผลงานโดดเด่นด้านระบบบัญชีข้อมูลหน่วยงานยอดนิยม ระดับดีเด่น (Gold Award)” ซึ่งเป็นรางวัลเชิดชูหน่วยงานที่มีความมุ่งมั่นในการจัดทําบัญชีข้อมูลภาครัฐ ให้ประเทศขับเคลื่อนไปสู่การเป็นรัฐบาลอัจฉริยะ (Smart & Open Government)
กรมสรรพสามิตได้ยกระดับการดําเนินงานภายใต้กลยุทธ์ EASE Excise เพื่อยกระดับองค์กร สู่การพัฒนาอย่างยั่งยืน โดยเป็นการยกระดับทั้งในด้านนโยบายภาษี มุ่งเน้นสิ่งแวดล้อม สังคม และธรรมาภิบาล ยกระดับการทํางานให้เกิดความคล่องตัว การให้บริการและการทํางานที่มีมาตรฐาน และการบริการแบบไร้รอยต่อ กรมฯได้มีการเชื่อมโยงการเข้าถึงข้อมูลเปิดภาครัฐที่ช่วยให้ประชาชนและผู้ที่เกี่ยวข้องสามารถเข้าถึงข้อมูลภาครัฐได้อย่างสะดวก และรวดเร็ว โดยข้อมูลที่เผยแพร่นั้นเป็นการแสดงข้อมูลด้วยภาพ (Visualization ) และพัฒนาให้เกิดการเชื่อมต่อไปใช้งานได้โดยผ่านเอพีไอ (API) แบบอัตโนมัติ ด้วยแนวทางการส่งเสริมให้ประชาชนและหน่วยงานที่เกี่ยวข้องสามารถเข้าถึงข้อมูลภาครัฐได้สะดวกนี้ จะช่วยสร้างความโปร่งใส และเป็นไปตามแนวทางของหลักธรรมาภิบาลข้อมูล ส่งเสริมให้เกิดการเชื่อมโยงแลกเปลี่ยนข้อมูลระหว่างหน่วยงานรัฐ ตลอดจนการส่งเสริมให้มีการนําข้อมูลมาเปิดเผย และใช้ประโยชน์จากข้อมูลให้คุ้มค่า และที่สําคัญคือเป็นไปตามยุทธศาสตร์ของกรมสรรพสามิตที่ต้องการขับเคลื่อนภาษีสรรพสามิต มุ่งเน้นสิ่งแวดล้อม สังคม และธรรมาภิบาล ด้วยมาตรฐานสากล เดินหน้าประเทศไทยสู่ความยั่งยืน
“กรมสรรพสามิตได้ให้ความสําคัญกับ “ข้อมูลเปิดภาครัฐ” เนื่องจากการมีส่วนร่วมของประชาชนและหน่วยงานที่เกี่ยวข้องนั้น จะช่วยสร้างความโปร่งใส และเป็นไปตามแนวทางของหลักธรรมาภิบาลข้อมูล ซึ่งเป็นไปตามยุทธศาสตร์ของกรมฯ และการส่งเสริมให้ประชาชนและผู้ที่เกี่ยวข้องได้เข้าถึงข้อมูลเปิดภาครัฐได้สะดวก รวดเร็ว และขับเคลื่อนสู่การเป็นรัฐบาลอัจฉริยะอย่างเป็นรูปธรรม” ดร.เอกนิติ กล่าวทิ้งท้าย
รัฐบาลไทย-ข่าวทำเนียบรัฐบาล-พม. จัดงานมหกรรมด้านการพัฒนาสังคม 2566 โชว์ผลงาน - นวัตกรรม พัฒนาคุณภาพชีวิตคนทุกช่วงวัย
วันพฤหัสบดีที่ 31 สิงหาคม 2566
พม. จัดงานมหกรรมด้านการพัฒนาสังคม 2566 โชว์ผลงาน - นวัตกรรม พัฒนาคุณภาพชีวิตคนทุกช่วงวัย
พม. จัดงานมหกรรมด้านการพัฒนาสังคม 2566 โชว์ผลงาน - นวัตกรรม พัฒนาคุณภาพชีวิตคนทุกช่วงวัย
วันนี้ (31 ส.ค. 66) เวลา 09.45 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงานมหกรรมด้านการพัฒนาสังคม กระทรวงการพัฒนาสังคมและความมั่นคงของมนุษย์ (พม.) 2566 ซึ่งจัดขึ้นระหว่างวันที่ 31 สิงหาคม 2566 - 1 กันยายน 2566 ณ กระทรวง พม. สะพานขาว ถนนกรุงเกษม กทม. โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหาร ข้าราชการ และเจ้าหน้าที่ของกระทรวง พม. อาสาสมัครพัฒนาสังคมและความมั่นคงของมนุษย์ (อพม.) ภาคีเครือข่าย ประชาชนทั่วไป และสื่อมวลชน เข้าร่วม ณ ห้องประชุมชั้น 2 กระทรวง พม.
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ได้มุ่งมั่นขับเคลื่อนการดําเนินงานด้านสังคมของประเทศ เพื่อให้สามารถตอบสนองการบรรลุเป้าหมายยุทธศาสตร์ชาติ 20 ปี (พ.ศ. 2561-2580) ที่ประเทศไทยมีความมั่นคง มั่งคั่ง ยั่งยืน ด้วยการพัฒนาตามหลักปรัชญาของเศรษฐกิจพอเพียง โดยให้ความสําคัญกับการเสริมสร้างความเข้มแข็งสถาบันครอบครัวและพัฒนาคนทุกช่วงวัย สร้างงาน สร้างอาชีพ สร้างรายได้ให้กับกลุ่มเป้าหมาย ตลอดจนสร้างบ้าน เพื่อความมั่นคงด้านที่อาศัย การมุ่งแก้ไขปัญหาความยกจนแบบพุ่งเป้า ตลอดจนการเสริมพลังเพื่อสร้างความเข้มแข็งให้กับภาคีเครือข่าย ในขณะเดียวกัน ได้มีสถานการณ์ความท้าทายและหลากหลาย ที่กระทรวง พม. ต้องเร่งดําเนินการให้สามารถตอบโจทย์และแก้ไขปัญหาของประชาชนได้ทันสถานการณ์ เพื่อยกระดับคุณภาพชีวิตของประชาชนกลุ่มเป้าหมายให้เข้าถึงโอกาสและการคุ้มครองทางสังคมมีความมั่นคงในชีวิตและท้ายสุดแล้วความสุขของประชาชน คือ ความสําเร็จของกระทรวง พม.
นายจุติ กล่าวเพิ่มเติมว่า งานมหกรรมด้านการพัฒนาสังคม พม. 2566 เป็นการนําเสนอผลงานด้านการพัฒนาสังคมของกระทรวงและภาคีเครือข่ายที่เกี่ยวข้อง พร้อมทั้งบูรณาการและสานพลังความร่วมมือกับภาคีเครือข่ายด้านการพัฒนาสังคม โดยมีกิจกรรมที่สําคัญภายในงาน ประกอบด้วย 1) การจัดเวที TED Talk “WE THE NEXT GEN : พลังคนรุ่นใหม่ สู่การเปลี่ยนแปลง” โดยตัวแทนคนรุ่นใหม่ของกระทรวง พม. ที่จะมาส่งต่อพลังความคิด มุมมองในการขยับ ปรับองค์กร เพื่อส่งต่อสู่ ผู้บริหารผู้นําการเปลี่ยนแปลงทุกท่าน ร่วมกันเดินหน้าองค์กรในการ “สร้างคน สร้างทีม สร้างผลงาน” 2) การแสดงศักยภาพและความสามารถของกลุ่มเป้าหมายอาทิ เด็ก เยาวชน ผู้สูงอายุ และคนพิการ 3) การจัดนิทรรศการแสดงผลงานของหน่วยงานและภาคีเครือข่ายที่เกี่ยวข้อง จํานวน 19 หน่วยงาน และนิทรรศการแสดงผลิตภัณฑ์จากภาคีเครือข่าย จํานวน 38 หน่วยงาน รวมจํานวนทั้งสิ้น 57 หน่วยงาน อาทิ อาหาร เครื่องดื่ม เสื้อผ้า เครื่องประดับ และงานฝีมือต่างๆ การจําหน่ายและประมูลทรัพย์หลุดจํานําจากสถานธนานุเคราะห์ 4) กิจกรรมมอบโล่เกียรติคุณแก่ผู้เกษียณอายุราชการประจําปีงบประมาณ 2566 และกิจกรรมงานวันลูกประชาบดี
ทั้งนี้ งานมหกรรมด้านการพัฒนาสังคม ครั้งนี้ ถือเป็นโอกาสสําคัญ ที่แสดงให้เห็นถึงศักยภาพการขับเคลื่อนงานด้านสังคม รวมถึงการสร้างบทบาทในการบูรณาการและผสานความร่วมมือกับภาคีเครือข่ายที่เกี่ยวข้อง เพื่อร่วมเป็นหุ้นส่วนของการพัฒนาสังคมอย่างมีคุณภาพต่อไป
#ช่วย24ชั่วโมง #พม24ชม #ข่าวพม #esshelpme
รัฐบาลไทย-ข่าวทำเนียบรัฐบาล-ปลัดกระทรวงกลาโหม ให้การต้อนรับ ผู้บัญชาการทหารอากาศ และป้องกันภัยทางอากาศ สาธารณรัฐสังคมนิยมเวียดนาม (วน.) พร้อมคณะ
วันพฤหัสบดีที่ 31 สิงหาคม 2566
ปลัดกระทรวงกลาโหม ให้การต้อนรับ ผู้บัญชาการทหารอากาศ และป้องกันภัยทางอากาศ สาธารณรัฐสังคมนิยมเวียดนาม (วน.) พร้อมคณะ
ในวันพุธ ที่ ๓๐ สิงหาคม ๒๕๖๖ เวลา ๑๔.๐๐ น. พลเอก สนิธชนก สังขจันทร์ ปลัดกระทรวงกลาโหม ได้ให้การต้อนรับ พลอากาศโท Nguyen Van Hien (เหวียน วัน เหี่ยน) ผู้บัญชาการทหารอากาศ และป้องกันภัยทางอากาศ สาธารณรัฐสังคมนิยมเวียดนาม (วน.) พร้อมคณะ
ในโอกาสเดินทางมาเยือนประเทศไทยอย่างเป็นทางการในฐานะแขกของกองทัพอากาศ ระว่างวันที ๒๙ - ๓๑ สิงหาคม ๒๕๖๖ โดยปลัดกระทรวงกลาโหมได้กล่าวชื่นชมความสัมพันธ์อันดีระหว่างกันที่มีมาอย่างยาวนาน โดยในปีนี้ครบรอบ 47 ปี แห่งการสถาปนาความสัมพันธ์ทางการทูต ทั้งนี้ปัจจุบันความสัมพันธ์ของทั้งสองประเทศอยู่ในระดับที่ดีมาก มีการดําเนินกิจกรรมความร่วมมือกันในทุกระดับอย่างสม่ําเสมอ รวมทั้งมีการแลกเปลี่ยนการเยือนระหว่างผู้นําระดับรัฐบาล กระทรวงกลาโหม และกองทัพอย่างต่อเนื่อง
นอกจากนี้ ไทยและสาธารณรัฐสังคมนิยมเวียดนาม ยังมีความร่วมมือทางทหารที่แน่นแฟ้น มีกิจกรรมที่สําคัญร่วมกันในการพัฒนากองทัพของทั้งสองประเทศสําหรับโครงการแลกเปลี่ยนการเยือน ฉันมิตรไทย - สาธารณรัฐสังคมนิยมเวียดนาม หน่วยขึ้นตรงกระทรวงกลาโหม ที่ผ่านมาจะหมุนเวียนกันเป็นเจ้าภาพ โดยกองบัญชาการกองทัพไทย เป็นเจ้าภาพครั้งล่าสุดเมื่อปี ๒๕๖๒ สําหรับในปี ๒๕๖๓ การแลกเปลี่ยนการเยือนฯ ต้องเลื่อนออกไป เนื่องจากสถานการณ์การแพร่ระบาดของโควิด-19 ทั้งนี้ ล่าสุด กระทรวงกลาโหมของทั้งสองประเทศเห็นพ้องที่จะฟื้นฟูการดําเนินโครงการแลกเปลี่ยนการเยือนฉันมิตรในปี ๒๕๖๗ โดยมี กองทัพบกรับผิดชอบ ซึ่งโครงการดังกล่าวถือเป็นประโยชน์ต่อการแลกเปลี่ยนประสบการณ์ระหว่างกันของกําลังพลได้เป็นอย่างดี ทั้งยังเป็นการดํารงความต่อเนื่องในกิจกรรมที่เสริมสร้างความสัมพันธ์อันดีระหว่างกันอีกด้วย
รัฐบาลไทย-ข่าวทำเนียบรัฐบาล-ข่าวดี! กรมการจัดหางาน พัฒนาแอป “ไทยมีงานทำ” ขึ้นทะเบียนว่างงาน สะดวก ใช้งานได้ทุกที่ ทุกเวลา
วันพฤหัสบดีที่ 31 สิงหาคม 2566
31/08/2566
ข่าวดี! กรมการจัดหางาน พัฒนาแอป “ไทยมีงานทํา” ขึ้นทะเบียนว่างงาน สะดวก ใช้งานได้ทุกที่ ทุกเวลา
กรมการจัดหางาน ต่อยอดแพลตฟอร์ม “ไทยมีงานทํา” พร้อมให้บริการคนไทย ขึ้นทะเบียนว่างงาน ได้ง่าย สะดวก ครบจบในแอปเดียว
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางาน ให้ความสําคัญกับการขับเคลื่อนองค์กรสู่การเป็นระบบราชการ 4.0 พัฒนาขีดสมรรถนะสูง ทันสมัย เปิดกว้างและเชื่อมโยงกัน โดยยึดประชาชนเป็นศูนย์กลาง ได้ต่อยอดแพลตฟอร์ม “ไทยมีงานทํา” ที่มีการให้บริการผ่าน Web Application ที่เว็บไซต์ ไทยมีงานทํา.doe.go.th และ Mobile Application “ไทยมีงานทํา” ซึ่งรองรับทั้งระบบปฏิบัติการ iOS และ Android โดยล่าสุดได้พัฒนาโมบายแอปพลิเคชันให้มีฟังก์ชันครบครัน และครอบคลุมภารกิจงานของกรมฯ โดยเฉพาะการขึ้นทะเบียนว่างงานให้สามารถใช้บริการผ่านโทรศัพท์มือถือ เนื่องจากต้องการอํานวยความสะดวกให้ประชาชนที่กําลังว่างงาน ไม่มีรายได้สามารถใช้บริการกับกรมการจัดหางานได้สะดวก รวดเร็ว รับเงินชดเชยกรณีว่างงานได้ง่ายขึ้น ลดค่าใช้จ่ายในการเดินทางติดต่อราชการ ซึ่งผู้ที่ต้องการขึ้นทะเบียนว่างงาน สามารถดาวน์โหลดแอปพลิเคชัน “ไทยมีงานทํา” ลงทะเบียนผู้ใช้งาน และกรอกข้อมูลขึ้นทะเบียนว่างงานได้เลย ระบบยังรองรับการรายงานตัว ติดตามสถานะการจ่ายเงิน พร้อมทั้งเช็คประวัติการขึ้นทะเบียนได้ในช่องทางเดียว
“จากการรับฟังความคิดเห็นผู้ใช้บริการพบว่าผู้ใช้บริการส่วนใหญ่มีโทรศัพท์มือถือแต่ไม่มีคอมพิวเตอร์ กรมการจัดหางานจึงพัฒนาแอป “ไทยมีงานทํา” ให้ขึ้นทะเบียนว่างงานผ่านโทรศัพท์มือถือได้ ที่ง่ายขึ้นคือสามารถอัพโหลดหน้าบัญชีเงินฝากธนาคาร หรือเลือกรับเงินผ่านพร้อมเพย์ (เลขบัตรประชาชน) แทนการเดินทางไปยื่นเอกสารที่สํานักงาน” อธิบดีกรมการจัดหางาน กล่าว
สําหรับประชาชนที่ไม่สะดวกใช้งานผ่านระบบออนไลน์ สามารถใช้บริการได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 และสามารถศึกษาวีดิโอคู่มือการใช้งานได้ที่ เว็บไซต์ e-service.doe.go.th เมนู แนะนําการลงทะเบียน หรือสอบถามข้อมูลเพิ่มเติมได้ที่สายด่วนกระทรวงแรงงาน 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-​Last day of PM Prayut at office
วันพฤหัสบดีที่ 31 สิงหาคม 2566
31/08/2566
​Last day of PM Prayut at office
​Last day of PM Prayut at office
August 31, 2023, Deputy Government Spokesperson Rachada Dhanadirek disclosed that today (August 31, 2023) will be Prime Minister and Defense Minister Gen. Prayut Chan-o-cha’s last day at the office.
Although the Prime Minister will continue to act as caretaker Prime Minister and perform his duty as usual in accordance with Section 169 of the Constitution until members of the new cabinet take the Oath of Allegiance, out of courtesy, the Prime Minister would like to allow more time for the incoming cabinet members to prepare for their assumption of position at the Government House.
The Deputy Government Spokesperson added that throughout his premiership, the Prime Minister had dedicated himself to performing his duty for the best interest of the country and people with his commitment to solve problems in all areas and bring back peace and reconciliation. The Prime Minister would like to extend his support to the incoming cabinet to work for the benefit of Thailand and its people.
รัฐบาลไทย-ข่าวทำเนียบรัฐบาล-รองปลัดเกษตรฯ เคาะ (ร่าง) ระเบียบกระทรวงเกษตรและสหกรณ์ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2566
วันพฤหัสบดีที่ 31 สิงหาคม 2566
รองปลัดเกษตรฯ เคาะ (ร่าง) ระเบียบกระทรวงเกษตรและสหกรณ์ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2566
รองปลัดเกษตรฯ เคาะ (ร่าง) ระเบียบกระทรวงเกษตรและสหกรณ์ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2566
นายพีรพันธ์ คอทอง รองปลัดกระทรวงเกษตรและสหกรณ์เป็นประธานการประชุมคณะกรรมการพิจารณาผู้มีสิทธิได้รับเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน ครั้งที่ 3/2566 พร้อมด้วยผู้แทนหน่วยงานในสังกัดกระทรวงเกษตรและสหกรณ์ ณ ห้องประชุมกระทรวงเกษตรและสหกรณ์ (ห้อง 123) และผ่านระบบออนไลน์ (Zoom Meeting) โดยที่ประชุมมีมติเห็นชอบ (ร่าง) ระเบียบกระทรวงเกษตรและสหกรณ์ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2566 ให้เพิ่มเติมหลักเกณฑ์และคุณสมบัติของผู้มีสิทธิได้รับเกียรติบัตรและเครื่องหมายเชิดชูเกียรติสืบสานเกษตรกรรมยั่งยืนครอบคลุมไปถึงพนักงานของหน่วยงานภายใต้การกํากับดูแลของกระทรวงเกษตรและสหกรณ์
ทั้งนี้ กระทรวงเกษตรและสหกรณ์ ได้ออกระเบียบกระทรวงเกษตรและสหกรณ์ ว่าด้วยเกียรติบัตรและเครื่องหมายเชิดชูเกียรติสืบสานเกษตรกรรมยั่งยืน พ.ศ. 2566 เพื่อเชิดชูเกียรติแก่ข้าราชการ เจ้าหน้าที่ในสังกัด ภาคเอกชน รัฐวิสาหกิจ ประชาชน และบุคคลที่ผู้ทําคุณประโยชน์ให้แก่กระทรวงเกษตรฯ โดยมีความประพฤติดี ปฏิบัติงานในหน้าที่และนอกเหนือหน้าที่อย่างสม่ําเสมอ มีผลงานด้านสืบสานเกษตรกรรมยั่งยืนที่เห็นผลเชิงประจักษ์เป็นประโยชน์ต่อราชการ และประชาชนอย่างเด่นชัด
รัฐบาลไทย-ข่าวทำเนียบรัฐบาล-​Cabinet approves contingency budget to subsidize child support grant
วันพฤหัสบดีที่ 31 สิงหาคม 2566
31/08/2566
​Cabinet approves contingency budget to subsidize child support grant
​Cabinet approves contingency budget to subsidize child support grant
August 29, 2023, Deputy Government Spokesperson Rachada Dhanadirek disclosed that the cabinet approved the budget under Government’s contingency fund for emergency, for the total amount of 998.442 million Baht, to subsidize the child support grant for fiscal year 2023, as proposed by Ministry of Social Development and Human Security. The grant will be provided as basic welfare for 2,254,534 newborn babies in September 2023.
The reason behind the proposal is that the number of babies eligible for the child support grant during October 2022 and August 2023 exceeded the estimated number, making the earlier-allocated budget insufficient for the month of September.
The Government’s child support program provides a monthly allowance of 600 Baht to newborn babies from poor families (with the annual income of less than 100,000 Baht/person), with an aim to ensure children quality care, and promote proper early childhood development. The coverage will last until the child reaches 6 years of age.
รัฐบาลไทย-ข่าวทำเนียบรัฐบาล-รมช.มนัญญาฯ พบคณะผู้บริหารหน่วยงานในสังกัดกระทรวงเกษตรและสหกรณ์ที่กำกับดูแล
วันพุธที่ 30 สิงหาคม 2566
รมช.มนัญญาฯ พบคณะผู้บริหารหน่วยงานในสังกัดกระทรวงเกษตรและสหกรณ์ที่กํากับดูแล
รมช.มนัญญาฯ พบคณะผู้บริหารหน่วยงานในสังกัดกระทรวงเกษตรและสหกรณ์ที่กํากับดูแล
วันนี้ (30 สิงหาคม 2566) รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พบคณะผู้บริหารหน่วยงานในสังกัดกระทรวงเกษตรและสหกรณ์ที่กํากับดูแล นําโดย นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายระพีภัทร์ จันทรศรีวงศ์ อธิบดีกรมวิชาการเกษตร นางสาวอัญมณี ถิรสุทธิ์ อธิบดีกรมตรวจบัญชีสหกรณ์ นายอําพันธุ์ เวฬุตันติ ประธานกรรมการองค์การส่งเสริมกิจการโคนมแห่งประเทศไทย (อ.ส.ค.) นายสมพร ศรีเมือง ผู้อํานวยการ อ.ส.ค. พร้อมด้วยบุคคลากรจากหน่วยงานในสังกัด เพื่อกล่าวขอบคุณในโอกาสที่ได้ดํารงตําแหน่งรัฐมนตรีช่วยว่าการกระทรวงเกษตรและสหกรณ์จนครบวาระ ณ ห้องประชุม 134-135 กระทรวงเกษตรและสหกรณ์ โอกาสนี้ คณะผู้บริหาร ข้าราชการ และบุคลากร ได้ส่งมอบกําลังใจพร้อมกล่าวขอบคุณ รมช.เกษตรฯ ที่ได้ขับเคลื่อนงานของกระทรวงเกษตรและสหกรณ์และผลักดันโครงการต่างๆ มาตลอดระยะเวลา 4 ปีที่ผ่านมา
รัฐบาลไทย-ข่าวทำเนียบรัฐบาล-รองโฆษกรัฐบาลย้ำ นายกฯ เข้าทำเนียบวันสุดท้าย เปิดทางทีมงานรัฐบาลใหม่เข้าเตรียมสถานที่ แต่ยังคงรักษาการ และทำงานจนกว่า ครม.ชุดใหม่ถวายสัตย์ฯ แสดงออกมารยาททางการเมือง
วันพฤหัสบดีที่ 31 สิงหาคม 2566
31/08/2566
รองโฆษกรัฐบาลย้ํา นายกฯ เข้าทําเนียบวันสุดท้าย เปิดทางทีมงานรัฐบาลใหม่เข้าเตรียมสถานที่ แต่ยังคงรักษาการ และทํางานจนกว่า ครม.ชุดใหม่ถวายสัตย์ฯ แสดงออกมารยาททางการเมือง
รองโฆษกรัฐบาลย้ํา นายกฯ เข้าทําเนียบวันสุดท้าย เปิดทางทีมงานรัฐบาลใหม่เข้าเตรียมสถานที่ แต่ยังคงรักษาการ และทํางานจนกว่า ครม.ชุดใหม่ถวายสัตย์ฯ แสดงออกมารยาททางการเมือง
วันที่ 31 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี ชี้แจงกรณีมีการเผยข่าวระบุว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จะไม่เข้าปฏิบัติหน้าที่ที่ทําเนียบรัฐบาล ในฐานะนายกรัฐมนตรีคนที่ 29 ตั้งแต่วันที่ 1 กันยายนเป็นต้นไป
นางสาวรัชดา กล่าวย้ําว่า พลเอก ประยุทธ์ จันทร์โอชา นายกรัฐมนตรี ยังคงรักษาการอยู่จนกว่าคณะรัฐมนตรีได้ถวายสัตย์ปฏิญาณตน ทั้งนี้ ด้วยมารยาททางการเมือง นายกรัฐมนตรีมีความประสงค์อยากให้เวลาคณะทํางานของรัฐบาลชุดใหม่ เข้ามาเตรียมสถานที่ปฏิบัติงานในทําเนียบรัฐบาลได้อย่างเต็มที่ จึงจะเข้ามาปฏิบัติหน้าที่ที่ทําเนียบรัฐบาลวันนี้เป็นวันสุดท้าย
ท่านนายกฯ ยังคงมีภารกิจในเรื่องการพิจารณาลงนามเอกสาร ซึ่งทําได้ตามปกติ โดยจะไม่ขัดต่อมาตรา 169 ตามรัฐธรรมนูญแห่งราชอาณาจักรไทย
“ตลอดระยะเวลาที่ดํารงตําแหน่งนายกรัฐมนตรี พลเอก ประยุทธ์ จันทร์โอชา ปฏิบัติหน้าที่ด้วยความทุ่มเท ยึดผลประโยชน์ของประเทศชาติ และประโยชน์ของประชาชนเป็นหลัก ตั้งใจทํางานเพื่อแก้ไขปัญหาในทุก ๆ ด้าน ให้ประเทศชาติก้าวข้ามความขัดแย้ง เพื่อความสงบสุข และเพื่อความเป็นอยู่ที่ดีของประชาชน จากนี้จะเป็นกําลังใจให้ทุกคนทํางานเพื่อบ้านเมือง” นางสาวรัชดา กล่าว
รัฐบาลไทย-ข่าวทำเนียบรัฐบาล-กรมทางหลวงชนบท ซ่อมบำรุงถนนสาย อย.5034 อำเภอลาดบัวหลวง และอำเภอเสนา จังหวัดพระนครศรีอยุธยา เสร็จสมบูรณ์
วันพฤหัสบดีที่ 31 สิงหาคม 2566
กรมทางหลวงชนบท ซ่อมบํารุงถนนสาย อย.5034 อําเภอลาดบัวหลวง และอําเภอเสนา จังหวัดพระนครศรีอยุธยา เสร็จสมบูรณ์
หลังได้รับผลกระทบจากอุทกภัย ยกระดับการคมนาคม บรรเทาความเดือดร้อนและเพิ่มความสะดวกปลอดภัยให้กับประชาชน
กรมทางหลวงชนบท กระทรวงคมนาคม โดยสํานักงานทางหลวงชนบทที่ 1 (ปทุมธานี) ดําเนินโครงการก่อสร้างซ่อมบํารุงถนนสาย อย.5034 แยก อย.3006 - บ้านดอนทอง อําเภอลาดบัวหลวง และอําเภอเสนา จังหวัดพระนครศรีอยุธยา เสร็จสมบูรณ์และเปิดให้ประชาชนใช้สัญจรเรียบร้อยแล้ว รวมระยะทาง 3.645 กิโลเมตร ใช้งบประมาณ 60.9 ล้านบาท โดยแก้ไขคันทางทรุดตัวในจุดที่เสียหาย รวมถึงจุดที่ผิวจราจรและพื้นทางชํารุดด้วยวิธี Pavement In-Place Recycling เนื่องจากถนนได้รับผลกระทบจากเหตุอุทกภัย มีน้ําท่วมขังเป็นเวลาหลายเดือน ส่งผลให้ผิวจราจรเกิดความเสียหายและคันทางเสี่ยงต่อการทรุดตัวหลายแห่ง เพื่อบรรเทาความเดือดร้อนให้ประชาชสามารถเดินทางระหว่างอําเภอลาดบัวหลวง อําเภอบางซ้าย และอําเภอเสนาได้อย่างสะดวกรวดเร็วปลอดภัยในทุกฤดูกาล
รัฐบาลไทย-ข่าวทำเนียบรัฐบาล-ดีอีเอส ลงพื้นที่ตรวจเยี่ยมสถานีเรดาร์สุวรรณภูมิ
วันพฤหัสบดีที่ 31 สิงหาคม 2566
ดีอีเอส ลงพื้นที่ตรวจเยี่ยมสถานีเรดาร์สุวรรณภูมิ
ดีอีเอส ลงพื้นที่ตรวจเยี่ยมสถานีเรดาร์สุวรรณภูมิ
วันนี้ (31 ส.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมคณะ ลงพื้นที่ตรวจเยี่ยมการดําเนินงานของสถานีเรดาร์สุวรรณภูมิ เพื่อประชุมติดตามการดําเนินการด้านต่างๆ และตรวจสอบการทํางานของเครื่องมือและอุปกรณ์ในสถานี ณ สนามบินสุวรรณภูมิ
_____________________
รัฐบาลไทย-ข่าวทำเนียบรัฐบาล-กรมการขนส่งทางบก รับโล่และตรารับรองมาตรฐานการให้บริการของศูนย์ราชการสะดวก (GECC) ประจำปี 2566 จำนวน 29 ศูนย์ มุ่งมั่นพัฒนาการบริการสู่ความเป็นเลิศด้วยมาตรฐานเดียวกันทั่วประเทศ
วันพฤหัสบดีที่ 31 สิงหาคม 2566
กรมการขนส่งทางบก รับโล่และตรารับรองมาตรฐานการให้บริการของศูนย์ราชการสะดวก (GECC) ประจําปี 2566 จํานวน 29 ศูนย์ มุ่งมั่นพัฒนาการบริการสู่ความเป็นเลิศด้วยมาตรฐานเดียวกันทั่วประเทศ
...
กรมการขนส่งทางบก รับโล่และตรารับรองมาตรฐานการให้บริการของศูนย์ราชการสะดวก (GECC) ประจําปี 2566 จํานวน 29 ศูนย์ มุ่งมั่นพัฒนาการบริการสู่ความเป็นเลิศด้วยมาตรฐานเดียวกันทั่วประเทศ
นายอนุชา นาคาศัย รัฐมนตรีประจําสํานักนายกรัฐมนตรี เป็นประธานในพิธีมอบโล่และตรารับรองมาตรฐานศูนย์ราชการสะดวก (Government Easy Contact Center: GECC) ประจําปี พ.ศ. 2566 ให้กับหน่วยงานในสังกัดกรมการขนส่งทางบกที่ผ่านการรับรองมาตรฐานการให้บริการของศูนย์ราชการสะดวก จํานวนทั้งสิ้น 29 ศูนย์ ตามที่รัฐบาลได้มอบนโยบายให้ กระทรวง กรม และจังหวัด รวมทั้งรัฐวิสาหกิจที่เกี่ยวข้องจัดให้มีศูนย์ราชการสะดวก (Government Easy Contact Center : GECC) เพื่อเป็นหน่วยงานที่ทําหน้าที่ให้คําแนะนําและอํานวยความสะดวกแก่ประชาชนให้เกิดการบริการที่มีประสิทธิภาพเมื่อวันที่ 30 สิงหาคม 2566ณ โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ
นายเสกสม อัครพันธุ์ รองอธิบดีกรมการขนส่งทางบก กระทรวงคมนาคม กล่าวว่า เป็นเวลา 8 ปี นับตั้งแต่ปี 2559 -2566 กรมการขนส่งทางบก (ขบ.) ได้รับการรับรองมาตรฐานศูนย์ราชการสะดวก จํานวน 186 ศูนย์ จากสํานักงานขนส่ง จํานวน 203 ศูนย์ ทั่วประเทศ โดยปี 2566 หน่วยงานของ ขบ. ผ่านการรับรองมาตรฐานการให้บริการของศูนย์ราชการสะดวกจํานวนทั้งสิ้น 29 ศูนย์ แบ่งเป็นระดับก้าวหน้า จํานวน 2 ศูนย์ คือ สํานักงานขนส่งจังหวัดพิษณุโลก แห่งที่ 2 และสํานักงานขนส่งจังหวัดลําพูน และระดับพื้นฐาน จํานวน 27 ศูนย์ ได้แก่ สํานักงานขนส่งจังหวัดกระบี่สํานักงานขนส่งจังหวัดขอนแก่น แห่งที่ 1สํานักงานขนส่งจังหวัดเชียงรายสํานักงานขนส่งจังหวัดพังงาสํานักงานขนส่งจังหวัดพิษณุโลก แห่งที่ 1 สํานักงานขนส่งจังหวัดสงขลา แห่งที่ 2 (อําเภอหาดใหญ่ )สํานักงานขนส่งจังหวัดสระแก้วสํานักงานขนส่งจังหวัดกาญจนบุรี สาขาอําเภอพนมทวนสํานักงานขนส่งจังหวัดตรัง สาขาอําเภอห้วยยอดสํานักงานขนส่งจังหวัดนครศรีธรรมราช สาขาอําเภอสิชลสํานักงานขนส่งจังหวัดบุรีรัมย์ สาขาอําเภอนางรองสํานักงานขนส่งจังหวัดบุรีรัมย์ สาขาอําเภอประโคนชัยสํานักงานขนส่งจังหวัดปัตตานี สาขาอําเภอสายบุรีสํานักงานขนส่งจังหวัดพัทลุง สาขาอําเภอควนขนุนสํานักงานขนส่งจังหวัดพัทลุง สาขาอําเภอตะโหมดสํานักงานขนส่งจังหวัดพิษณุโลก สาขาอําเภอนครไทยสํานักงานขนส่งจังหวัดเพชรบุรี สาขาอําเภอชะอําสํานักงานขนส่งจังหวัดเพชรบูรณ์ สาขาอําเภอชนแดนสํานักงานขนส่งจังหวัดเพชรบูรณ์ สาขาอําเภอหล่มสักสํานักงานขนส่งจังหวัดราชบุรี สาขาอําเภอจอมบึงสํานักงานขนส่งจังหวัดสกลนคร สาขาพังโคนสํานักงานขนส่งจังหวัดสกลนคร สาขาอําเภอสว่างแดนดินสํานักงานขนส่งจังหวัดสุราษฎร์ธานี สาขาอําเภอไชยาสํานักงานขนส่งจังหวัดสุรินทร์ สาขาอําเภอสังขะสํานักงานขนส่งจังหวัดอุตรดิตถ์ สาขาอําเภอตรอนสํานักงานขนส่งจังหวัดอุตรดิตถ์ สาขาอําเภอน้ําปาด และสํานักงานขนส่งจังหวัดอุบลราชธานี สาขาอําเภอเดชอุดม
โดย ขบ. พร้อมนําเทคโนโลยีและนวัตกรรมที่ทันสมัยมาช่วยยกระดับการให้บริการประชาชนและขอให้คํามั่นว่าจะผลักดันให้สํานักงานขนส่งทั่วประเทศได้เป็นศูนย์ราชการสะดวกทุกศูนย์ เพื่ออํานวยความสะดวกแก่ประชาชนที่มาขอรับบริการให้สามารถเข้าถึงการให้บริการต่าง ๆ ได้อย่างเสมอภาค เท่าเทียม และเป็นมาตรฐานเดียวกันทุกสํานักงานขนส่งทั่วประเทศ